**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**Serviciul Public Administraţia Domeniului Public Soós Zoltán**

*Serviciul siguranța circulației,*

*transport rutier și transport local*

**Nr. 10678 / 1988/ 13.02.2023**

**REFERAT DE APROBARE**

**privind modificarea și completarea Hotărârii Consiliului Local Municipal nr. 352 din 29 septembrie 2022, referitoare la aprobarea punerii la dispoziția operatorului delegat S.C. Transport Local S.A. a unor racorduri electrice pentru stații de încărcare autobuze electrice și încheierea unui act adițional la Contractul de delegarea a gestiunii nr. 75072/29.11.2019**

Având în vedere adresa Operatorului de transport S.C. Transport Local S.A cu nr. 2592 din 25.11.2022, înregistrată la instituția noastră cu nr. 93093/13622, privind implementarea HCL nr. 352 din 29.09.2022, precum și necesitatea asigurării continuității Serviciului de Transport Public Local, precum și respectarea obligațiilor asumate, ca urmare a semnării contractului de delegare a gestiunii nr. 75.072/29.11.2019, luând în considerare totodată actualizarea valorilor obiectivului de investiții de realizare racorduri electrice pentru stații de încărcare, realizat prin Direcția Tehnică –Biroul Energetic se impune necesitatea modificării Hotărârii menționate.

Conform art. 14.1.6. al contractului de delegare a gestiuni, revine în sarcina autorității contractante, punerea la dispoziția Operatorului a infrastructurii de transport în comun, necesară derulării serviciului public de transport local, ținând cont totodată de investițiile necesare pentru implementarea programelor aflate în derulare, finanțate din fonduri structurale în cadrul unor proiecte derulate de către autoritate, precum și de achiziționarea de mijloace de transport în comun din bugetul local.

În susținerea proiectelor menționate au fost realizate lucrările de racorduri electrice pentru stații de încărcare autobuze electrice în următoarele locații: Capete de linie Str. Gheorghe Doja nr.300, str. Livezeni Fn, str. Plopilor Fn și Autobaza S.C. Transport Local S.A situat pe str. Bega nr.2, în baza Autorizațiilor de Construire cu nr. 144/2021, 258/2020, 260/2020, 261/2021.

Pentru asigurarea furnizării energiei electrice necesare la stațiile de încărcare autobuze electrice în cele 4 locații, respectiv realizarea modernizărilor, lucrărilor la stațiile de autobuz s-a impus predarea branșamentelor în gestiunea operatorului serviciului public de transport local, respectiv S.C. Transport Local S.A., prin HCL 352 din 29 septembrie 2022.

Municipalitatea a propus însușirea mijloacelor fixe, rețele nou create, dezvoltate în Anexa I la HCL 352 /2022 ca fiind parte integrantă din inventarul domeniului public al municipalității, completare a contractului de delegare a gestiunii serviciului prin includerea mijloacelor din anexa ”Bunuri de retur”, punerea la dispoziție și darea acestor mijloace fixe în administrarea operatorului S.C. Transport Local S.A., respectiv semnarea unui Act Adițional în conformitate cu prevederile Contractului de delegare.

Racordurile electrice realizate în cele 3 locații de capete de linie pentru transportul public: Str. Gheorghe Doja nr. 300, str. Livezeni și Capăt de linie Unirii, str. Plopilor vor putea fi puse în funcțiune numai după finalizarea construcțiilor, prin implementarea proiectului ”Modernizarea transportului public de călători al Municipiului Târgu Mureș”. Proiect în derulare de către municipalitate, fiind lansată achiziția de lucrări și dotări aferente obiectivului de investiție.

În schimb în locația autobazei de transport pe str. Bega nr.2, fără predarea acestor bunuri, racorduri și instalații necesare pentru încărcarea autobuzelor electrice, nu se poate asigura furnizarea energiei electrice, respectiv nu se poate încheia un contract pentru furnizarea energiei electrice, absolut necesar pentru implementarea proiectului de ”Achiziție autobuze electrice de 12 m”, respectiv proiectul ”Achiziție de autobuze electrice de 10 m.”

În urma actualizării valorilor obiectivului de investiții pentru obiectivele de investiții – Instalații pentru stații de încărcare autobuze electrice pentru locațiile Str. Bega nr.2- Autobaza Transport Local S.A, și Capete de linie str. Gheorghe Doja nr. 300, str. Livezeni FN, str. Plopilor Fn, propunem actualizarea Anexei 1 al Hotărârii nr 352 /2022 pentru încheierea unui act adițional la Contractul de delegare a gestiunii nr 75072/2019, prin actualizarea valorilor mijloacelor fixe ce se vor preda către operatorul de transport, respectiv pentru reaprobarea calculului redevenței pentru amortizarea mijloacelor fixe dezvoltate în anexa 2 a hotărârii menționate.

Totuși pentru derularea echitabilă și de bună credință a Contractului de delegare a gestiunii serviciului de transport propunem completarea articolului 1.(3) al HCL nr. 352 din 29 septembrie 2022, privind plata redevenței, cu precizarea ca redevența pentru bunurile menționate –instalații pentru stații de încărcare autobuze electrice, în locațiile Capetelor de linie str. Gheorghe Doja nr.300, Capăt de linie Unurii Str. Plopilor Fn și str. Livezeni Fn, să fie achitat de către operatorul de transport numai după punerea în funcțiune a acestora în baza proceselor verbale de recepție.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

**Aviz favorabil Aviz favorabil**

**Direcția economică Direcția juridică**

**Crăciun Florin Buculei Dianora**

*Întocmit,*

*insp. Tomoiagă Tunde*